જ્યારે પણ સક્ષમ મહેસૂલી અધિકારી સમક્ષ નવી શરતની જમીન અંગે રજિસ્ટર્ડ વસિયતનામાના આધારે હકપત્રકમાં ફેરફાર કરવા માટે રજૂ કરવામાં આવે ત્યારે તે અધિકારી તેવા રજિસ્ટર્ડ દસ્તાવેજની રેવન્યૂ રેકર્ડ પર નોંધ કરવા બંધાયેલા છે અને તેની એન્ટ્રી પાડવા સંબંધિત અન્ય પક્ષકાર તરફથી વાંધાઓ રજૂ કરવામાં આવે તો તે સમયે અથવા તે તબક્કે સક્ષમ અધિકારીએ તેવા વાંધાઓના ગુણદોષમાં ઊતરીને તેવા રજિસ્ટર્ડ દસ્તાવેજના આધારે પાડવામાં આવેલી એન્ટ્રી નામંજૂર યા રદ કરવી જોઈએ નહીં એટલે કે રજિસ્ટર્ડ દસ્તાવેજથી હક ફેરફાર માટે કોઈપણ નોંધ પાડવા માટે સક્ષમ મહેસૂલી અધિકારી સમક્ષ આવે તે પ્રથમ તો તેણે નોંધ પોતાના રેકર્ડમાં નોંધવી જ જોઈએ અને તે રજિસ્ટર્ડ દસ્તાવેજની એન્ટ્રી સંબંધિત વાંધા લેનાર પક્ષકાર ઉપસ્થિત કરવામાં આવેલ તકરારોનો સક્ષમ હકૂમત ધરાવતી અદાલત દ્વારા નિર્ણય આપવામાં આવે તેને અધીન રાખવી જોઈએ.